beato Giovani XXIII El santo Giovani XXIII, al secoło Angelo Giuseppe Roncalli , el xe sta Papa de ła Cexa catołega, dal 1958 a ła so morte. Nato a Brusicco, frasion de Soto el Monte, da Giovanni Battista Roncalli e da Mariana Mazzola, cuarto de tredexe fradei, el vegneva - a difarensa del so predecesor, Eugenio Pacelli, che el gera de stirpe nobiłe - da na fameja de umiłi origini: i so parenti i łavorava infati come mesadri. Grasie a l'juto de so sio el ga podesto studiare al seminario minore de Bergamo, par po vinsare na borsa de studio e trasferirse al Seminario de ł'Apołinare de Roma dove el ga completà i studi e el xe sta ordinà prete inte ła cexa de Santa Maria in Monte Santo, in Piasa del Popoło, inte el 1905. Inte el 1905 el xe sta sernìo dal novo vescovo de Bergamo, Giacomo Radini-Tedeschi, cuałe segretario personałe fin a ła morte de st'ultimo, el 22 de agosto 1914. El xe sta riciamà inte el 1915, a guera scuminsià, inte ła sanità miłitare par èsare po' congedà col grado de tenente capełan. Inte el 1921 papa Benedeto XV ło ga nominà prełato domestico e presidente del Consejo Nasionałe Itałian de ł' Opera de ła Propagasion de ła Fede. Inte el 1925 papa Pio XI ło ga nominà vixitador Apostołego in Bulgaria, ełevandoło al grado de vescovo e afidàndoghe el titoło de ła diocexi de Aeropołis. A se tratava de na vecia diocexi de ła Pałestina, na cosideta diocexi , osia, senplicemente, on titoło disponìbiłe par atribuire el rango de vescovo sensa dover afidare al presielto łe cure pastorałi de na diocexi efetiva. Inte el 1935 el xe sta nominà Dełegato Apostołego in Turchia e Grecia. Sto periodo el xe ricordà in particołare par i so interventi a favore dei ebrei che i scapava dai Stati eoropei ocupati dai nasisti. Inte el 1944, papa Pio XII ło ga nominà Nunsio Apostołego a Parixe. Inte el 1953, oltre a esare sta creà cardinałe inte el concistoro del 12 de genaro, el xe sta nominà patriarca de Venesia. A seguito de ła morte de papa Pio XII, Roncalli, co so grande sorprexa, el xe sta ełeto Papa el 28 de otobre 1958. Da papa, el se tegnarà come segretario el futuro cardinałe Loris Francesco Capovilla. Zà inte el diçenbre 1958 papa Giovani XXIII el ga provecù a integrare el Cołejo cardinałisio. Giovani XXIII, sorprendendo i so consijeri e vinsendo łe remore e łe resistense de ła parte conservatora de ła Curia, el ga indito on conciłio ecumenico, manco de novant'ani dopo el controverso Concilio Vaticano I, Giovani XXIII el ga avudo raporti fraterni co i rapresentanti de diverse confesion Cristiane e in particolar modo col Pastore David J. Du Plessis, ministro Pentecostałe de łe Cexe Cristiane Evangełeghe Asenblee de Dio El 4 de otobre 1962, a na setimana dal scuminsio del concilio, Giovani XXIII el xe 'ndà in pełegrinajo a Loreto e Asixi. Papa Giovani XXIII el ga scomunicà Fidel Castro el 3 de genaro 1962 in łinea co on decreto del 1949 de Pio XII, che vietava ai catołeghi de apoxar goerni comunisti. Sin dal setenbre 1962, prima oncora de verzare el Conciłio, a gera vegnù fora i primi sintomi de ła so małatia: on tumore inte el stomago. Anca se el stava małe, papa Giovani el ga firmà el 11 de apriłe 1963 ł'enciclica e, on mexe pì tardi, ł'11 de majo 1963 el ga ricevesto dal Presidente de ła Repubblica itałiana Antonio Segni el premio Balzan par el suo inpegno par ła pace. El xe sta el so ultimo inpegno publico. El Papa el xe morto dopo on'agonia de vari dì ła sira del 3 de zugno 1963.